การบันทึกและวิเคราะห์ค่าใช้จ่าย เป็นส่วนสำคัญของการเก็บเงิน เพราะเหตุใด
1. ทำให้อนาคตการเงินสดใสไร้ขีดจำกัด
2. จะช่วยให้ควบคุมรายรับ-รายจ่าย เพื่อให้ทุกบาทได้รับการจัดสรรอย่างมีระบบ และคุ้มค่ามากที่สุด
3. ช่วยให้เข้าใจพฤติกรรมการใช้จ่ายช่องว่างที่จะสามารถออมเงินได้เพิ่ม และปรับการใช้จ่ายให้เป็นไปตามเป้าหมายได้
4. ช่วยสร้างวินัย และทำให้ได้ประโยชน์จากดอกเบี้ยทบต้น
คำตอบได้แก่ 3.  เพราะว่า เพราะการบันทึกและวิเคราะห์ค่าใช้จ่าย เป็นส่วนสำคัญของการเก็บเงิน เพราะจะช่วยให้ฃเข้าใจพฤติกรรมการใช้จ่ายช่องว่างที่จะสามารถออมเงินได้เพิ่ม และปรับการใช้จ่ายให้เป็นไปตามเป้าหมายได้ ส่วนบันทึกละวิเคราะห์ค่าใช้จ่าย สามารถทำได้ง่ายๆ ด้วยเครื่องมือ และแอปจัดการงบประมาณรายรับ-รายจ่าย หรือแม้แต่ App K+ เก็มีเมนูให้ดูยอดการใช้จ่ายที่ใช้ไปในแต่ละหมวด ในแต่ละเดือนได้ เครื่องมือเหล่านี้จะช่วยแสดงข้อมูลสะท้อนพฤติกรรมการใช้จ่าย จัดประเภทค่าใช้จ่าย และช่วยควบคุมการใช้จ่ายเงินได้อย่างดี เพราะเมื่อได้มาทบทวนพฤติกรรมการใช้จ่าย จะเห็นประเภทค่าใช้จ่ายที่ใช้มากหรือไม่จำเป็น ระบุค่าใช้จ่ายที่สามารถปรับ และลดค่าใช้จ่ายโดยไม่กระทบไลฟ์สไตล์ การเปลี่ยนแปลงที่เล็กน้อยในการสะสมเงิน จะส่งผลให้ปลดล็อคการประหยัดที่มีนัยสำคัญ และอนาคตทางการเงินที่สดใสก็จะเริ่มต้นขึ้นจากตรงนี้​

ส่วนข้ออื่น ๆ เป็นเหตุผลของทริคเก็บเงินแบบจริงจัง สะสมเงินฉบับคน Gen Y ดังนี้

การตั้งงบประมาณการใช้จ่ายที่เหมาะสม หลังจากรู้พฤติกรรมการใช้จ่ายแล้ว การตั้งงบประมาณการใช้จ่าย ก็เป็นส่วนสำคัญในการเสริมพลังทางการเงิน ให้บรรลุเป้าหมาย เพราะจะช่วยให้ควบคุมรายรับ-รายจ่าย เพื่อให้ทุกบาทได้รับการจัดสรรอย่างมีระบบ และคุ้มค่ามากที่สุด การจะตั้งงบประมาณที่เหมาะสมได้นั้น เริ่มจากประเมินรายรับและรายจ่าย โดยใช้กฎ 50/30/20 ที่แนะนำให้จัดสรร 50% ของรายได้เพื่อค่าใช้จ่ายที่จำเป็น ไม่มีไม่ได้ 30% สำหรับค่าใช้จ่ายที่เลือกได้ ส่วนนี้เป็นค่าใช้จ่ายที่เอาไว้สำหรับความอยากของตนเอง และสุดท้าย 20% สำหรับการออม และชำระหนี้ การปฏิบัติตามแนวทางนี้ จะช่วยให้ยังสามารถมีไลฟ์สไตล์ในแบบที่ต้องการได้ และยังสามารถจัดสรรแผนอนาคตทางการเงินตามที่วางไว้ได้อีกตังหาก ที่สำคัญอย่าลืมว่า ความต่อเนื่องเป็นสิ่งสำคัญ ดังนั้น ควรทำอย่างต่อเนื่อง มีวินัย รวมถึงทบทวน และปรับปรุงงบประมาณของคุณอย่างสม่ำเสมอ

การทำให้การออมเงินเป็นกระบวนการอัตโนมัติ ตัวช่วยในการออมที่ดีที่สุด คือ ทำให้มันเป็นระบบอัตโนมัติ เพื่อป้องกันการลืม หรืออารมณ์ที่อาจพาให้ออกจากเป้าหมายการเงิน การออมแบบอัตโนมัติจะช่วยปรับเปลี่ยนวิธีการออมเงิน ให้ไม่จำเป็นต้องคอยจำว่าต้องออมเข้าบัญชีเงินออม รวมทั้งช่วยสร้างวินัย และทำให้ได้ประโยชน์จากดอกเบี้ยทบต้น ​ระบบอัตโนมัติโอนเงินไปบัญชีอื่นเพื่อออม ช่วยให้การออมเป็นไปอย่างต่อเนื่อง และแก้ปัญหาลืมฝากเงินประจำเดือน การใช้ระบบดิจิทัล และเทคโนโลยีมาเป็นตัวช่วย ทำให้การออมนั้นเป็นสิ่งที่ง่าย และไม่ต้องตัดใจเพื่อทำมัน เพราะระบบช่วยจัดสรรให้แล้ว อีกทั้งยังช่วยให้ติดตามการออมได้แบบ Real Time คอยดูยอดเงินออมที่เพิ่มขึ้นเรื่อยๆ ในแต่ละเดือนได้เลย

การ​ทำความเข้าใจเรื่องเป้าหมายทางการเงิน เพื่อทำให้อนาคตการเงินสดใสไร้ขีดจำกัด ต้องเข้าใจอย่างชัดเจนในเป้าหมายการเงิน คำถามคือ อยากจะทำอะไร? อยากมีการศึกษาที่สูงขึ้น, อยากท่องเที่ยวทั่วโลก, หรือเป็นเจ้าของบ้านในฝัน? ให้เป้าหมายเหล่านี้เป็นแรงผลักดัน ทำให้ตัดสินใจตั้งเป้าจัดการเรื่องเงินอย่างมีวินัย และอย่าลังเลที่จะฝันใหญ่ เพราะคน Gen Y พร้อมที่จะฝัน และไปให้ถึงสู่อนาคตทางการเงินที่สดใส
ความรู้ทางการเงิน